Esperiment ta' ħsibijiet bil- lingwa Maltija . Il- Ġimgħa , 30 ta' Novembru 2007 Rajt episodju ieħor ta' ' The Sopranos ' fuq dvd li krejt . Wasalt fir- raba' episodju tat- tieni serje u jkolli nammetti li l- aktar biċċa xogħol Amerikana li qatt sammritni . Is- soltu jekk xi ħaġa ma tkunx ħierġa mill- BBC , nkemmex xufftejja u nxammar imnieħri lejha . L- atturi , l- plot , l- aċċent Amerikan - Taljan u l- umoriżmu iswed qiegħed jwaħħalni bħal qarnita quddiem it- televiżjoni episodju wara episodju , dvd wara dvd . Illum kien hemm xena li daħħkitni sewwa . Il- Mafjużi qegħdin Napli , u wieħed minnhom qiegħed fis- sodda waqt li l- qaħba li raqad magħha qabel qiegħda tlesti biex titlaq ' l hemm . U hu għandu aptit jparla ftit waqt li jqabbad sigarett u jfakkarha li ' the customer is always right ' u s- servizz għadu mhux komplut . Insomma hu mixħut minn tulu fis- sodda u hi l- istess kontra tiegħu , b' interess ta' qattus lejn biċċa għadma . Paulie jsaqsieha minn fejn hi , u hi tgħidlu li minn Ariano Irpino . U Paulie jiddritta qisu kelb meta tiġbidlu denbu . U fakkarni bħal meta hawn Malt tiltaqa' ma' xi ħadd mingħajr ma tafu minn Adam , jsaqsik minn ta' min int , tgħidlu l- laqam tal- familja , ' u l- Alla ta' min inti , kemm intom tfal sewwa ! ' . U wara nżilt isfel għall- ikel , u sibt platt klamari jistennieni . Għamilt żmien kont nitkerrah lejn il- ħut , bħal Ingliż meta jara platt mingħajr patata moqlija . Imma xi sena u nofs ilu wiegħedt lili nnifsi biex nagħmel sforz u napprezza aktar dan il- platt differenti . U rnexxieli , ma rridux kuljum imma meta nsibu quddiemi sirt nitbissem lejh . U għalhekk sar xi ftit progress , minkejja li ninsisti li l- ħuta tkun ffiletjata għax ix- xewk jdarrasni . U nieħu pjaċir nagħżel xi flixkun inbid abjad miegħu u nieħu gost naralu l- qiegħ . Illum imma kienet differenti l- ikla . Ir- riħa ma tantx kienet pjaċevoli u bdejna wieħed minn taħt mill- ewwel . Kilt ftit u l- istonku ħadu fuq demm id- dars . U qbadt diskursata ma' ommi u qaltli li l- ħut tippreferih f' nofsinhar u issa qiegħed naħseb li meta kiltu l- aħħar u niżilli għasel kien f' nofsinhar . Il- ħin jagħmel differenza f' kollox , il- palat forsi bil- burdati differenti tiegħu skond il- ħin ukoll . Bħall- moħħ , fil- għodu kmieni meta nkun għadni fis- sodda kultant jgħaddu mitt elf ħsieb minn moħħi , wara mmur niġri ġirja u jgħaddieli . Bħal fit- Tazza tad- Dinja tal- 2002 , tqum tara logħba fl- għaxra ta' fil- għodu . Ċertu maġija titlaq . Forsi għax ma jkollokx ċans taħseb fuq li ġej ? Forsi għax m' hemmx stennija ? L- istess meta konna niltaqgħu għal xi logħba tajba , f' dak il- ħin , flixkun birra jew ftit vodka ttelgħalek l- istonku , kif jgħid il- Malti kollox f' ħinu u f' waqtu . U għada xogħol u jibda tmiem il- ġimgħa . Għadni lanqas naf x' se nagħmel għada wara nofsinhar . Il- Liverpool mhux se jilgħabu s- Sibt u rrid nivvinta xi ħaġa oħra . U issa sejjer ftit ' l hemm , għandi ' Crime and Punishment ' jistennieni u wasalt fl- aħħar mitt paġna u bejn rrid nispiċċah u bejn rrid nibda ieħor . Xi ħaġa ta' Murakami naħseb issa jmiss .